Red feniksa

:*Za knjigu pogledajte Harry Potter i Red feniksa, a za film Harry Potter i Red feniksa (film).*

**Red feniksa** jest imaginarna organizacija iz romana o Harry Potteru autorice J. K. Rowling.

## Osnivanje i svrha 
Red feniksa je organizacija koja se bori protiv Voldemorta i njegovih pristaša, smrtonoša. Osnovao ga je Albus Dumbledore. Cilj organizacije je bila pobjeda nad Lordom Voldemortom u Prvom ratu (prije početka radnje knjiga); Red je raspušten nakon Voldemortovog nestanka. Kad se Voldemort ponovno dokopao moći, u Harry Potteru i Plamenom peharu, članove Reda je ponovno okupio Dumbledore, i to samo par sati nakon saznanja o Lordu Voldemortu.

Ponovno okupljeni Red je za sjedište izabrao Grimmauldov trg br.12, porodičnu kuću Siriusa Blacka. Dumbledore je bio čuvar tajne za Red feniksa, što znači da su sjedište Reda mogli pronaći samo oni kojima je Dumbledore unaprijed dao do znanja gdje je sjedište.

### Odnosi s Ministarstvom 
Iako su Dumbledore i ostali članovi originalnog Reda feniksa očekivali da će Voldemort vratiti svoje moći, djelatnici Ministarstva magije, uključujući i samog ministra, Corneliusa Fudgea, nisu bili uvjereni u to. Fudge je radije vjerovao da Dumbledore širi glasine u pokušaju da ga zbaci s položaja Ministra magije. 

Ministarstvo je prisililo Dnevni prorok, čarobnjačke dnevne novine, da šuti o svemu što bi Dumbledorea ili Harryja Pottera prikazalo u dobrom svjetlu. Red je bio prisiljen na tajno djelovanje. Napori Ministarstva su se isplatili - većina čarobnjače javnosti je vjerovala da su i Dumbledore i Harry lažljivci. Zbog toga su Voldemort i njegovi pristaše gotovo cijelu jednu godinu mogli mirno provoditi svoje planove.

Ministarstvo je ipak moralo priznati da su Harry i Dumbledore bili u pravu kad se sam Lord Voldemort pojavio u zgradi Ministarstva. Fudge je morao priznati da je bio u krivu i zbog toga je zamijenjen novim Ministrom, Rufusom Scrimgeourom.

## Članovi Reda feniksa 
### Preživjeli članovi 
* Dedalus Diggle
* Elphias Doge
* Aberforth Dumbledore
* Arabella Figg
* Rubeus Hagrid
* Hestia Jones
* Remus Lupin
* Olympe Maxime
* Minerva McGonagall
* Alastor Moody
* Sturgis Podmore
* Kingsley Shacklebolt
* Nymphadora Tonks
* Arthur Weasley
* Bill Weasley
* Charlie Weasley
* Molly Weasley

### Bivši članovi 
### Simpatizeri 
Simpatizeri uključuju prijatelje i porodice članova originalnog ili obnovljenog Reda; na ovom su popisu oni koji još nisu punoljetni pa se ne mogu pridružiti Redu, ali imaju jake veze s njim:

* Harry Potter
* Ron Weasley
* Fred Weasley
* George Weasley
* Hermione Granger
* Ginny Weasley
* Neville Longbottom
* Luna Lovegood

Ostali simpatizeri su većinom profesori iz Hogwartsa.

Ovo je dio o manje važnim članovima Reda feniksa iz knjiga o Harryju Potteru. Red je društvo koje je osnovao Albus Dumbledore za borbu protiv Lorda Voldemorta.

## Edgar Bones 
**Edgar Bones** je bio član Reda feniksa tokom 1970-ih kojega je, kao i njegovu ženu i djecu, ubio jedan smrtonoša. Hagrid je porodicu Bones smatrao jednom od najboljih čarobnjačkih porodica svih vremena, a Alastor Moody je za E. Bonesa rekao da je "bio veliki čarobnjak". Edgar Bones je brat Amelie Bones. Njegova nećakinja, Susan Bones, je članica doma Hufflepuff sa Harryjeve godine.

## Dedalus Diggle 
**Dedalus Diggle** je čarobnjak i član Reda feniksa te dio straže koja je pomogla Harryju da pobjegne iz kuće Dursleyjevih. Harry se sjeća i da mu se Diggle jednom poklonio ispred jednog dućana. U prvoj knjizi, kad se prisjeća tog događaja, sjeća se da je teta Petunia bila prestrašena. Harry je upoznao Digglea u Šupljem kotliću u Harryju Potteru i Kamenu mudraca. Minerva McGonagall je za Digglea rekla da "nikad nije bio naročito pametan", nakon što je ovaj, zanesen proslavom, ispalio mnoštvo zvjezdica iznad Kenta kad je Voldemort izgubio svoju moć.

## Elphias Doge 
**Elphias Doge** je bio član družine, odnosno straže, koja je pomogla Harryju da pobjegne iz kuće Dursleyjevih i dođe u sjedište Reda na Grimmauldovom trgu.

## Benjy Fenwick 
**Benjy Fenwick** je bio član Reda feniksa tokom Prvog rata protiv Voldemorta. Moody je rekao Harryju da je jedan smrtonoša 'raznjeo' Fenwicka.

## Hestia Jones 
**Hestia Jones** je vještica rumenih obraza i crne kose koja je bila dio straže koja je pomogla Harryju da pobjegne od Dursleyjevih. Ona je nova članica reda feniksa. Jutro nakon što je Harry došao u sjedište Reda, Hestia je pazila na Odjel tajni nakon noćne smjene Kingsleya Shacklebolta. Podupirala je Dumbledorea i vjerovala mu je kad je rekao da je Voldemort vratio svoju moć. 

## Frank i Alice Longbottom 
**Frank i Alice Longbottom** su roditelji Nevillea Longbottoma, učenika iz doma Gryffindora sa Harryjeve godine u Hogwartsu. Zajedno s Alastorom Moodyjem zapamćeni su kao najbolji aurori koje je Ministarstvo magije ikad imalo.

Njihov uspjeh je, na žalost, završio u drugom planu kad je Franka i Alice mučila grupa smrtonoša, među kojima su bili Barty Crouch ml., Bellatrix Lestrange te Rodolphus i Rabastan Lestrange, sve dok nisu poludjeli. Frank i Alice su završili u Bolnici Sv. Munga, a za Nevillea je od tada skrbila njegova baka. Red pamti njihovo mučenje kao jedan od najgorih zločina koje su počinili Voldemortovi sljedbenici zato što je bol izazvana kletvom Cruciatus pretvorila dva najveća uma koje je Red imao u ništa više od njihovih sjena.

Neville i njegova baka posjećuju Franka i Alice tokom blagdana. Nevilleovi roditelji ne prepoznaju Nevillea kao svog sina već samo kao nekoga tko im je drag. U Harryju Potteru i Redu feniksa, Alice je Nevilleu dala omot žvakaće gume kojeg je Neville spremio u džep iako mu je baka rekla da ga baci. 

Neville je u Hogwartsu koristio Frankov štapić sve dok ga smronoša Antonin Dolohov nije slomio u *Harryju Potteru i Redu feniksa* tokom bitke u Odjelu tajni.

## Marlene McKinnon 
**Marlene McKinnon** je prvi put spomenuta u kontekstu fotografije na kojoj su bili članovi originalnog Reda feniksa. Nju i cijelu njenu porodicu ubili su smrtonoše (među kojima je bio i Travers) dva tjedna nakon što se fotografirala s članovima Reda. Hagrid ju je smatrao jednom od najboljih vještica njenog doba.

## Dorcas Meadowes 
**Dorcas Meadowes** je prvi put spomenuta u kontekstu fotografije na kojoj su bili članovi originalnog Reda feniksa. Ubio ju je sam Lord Voldemort, što pokazuje koliko je ona bila važna za borbu protiv njega.

## Sturgis Podmore 
**Sturgis Podmore** (* o. 1957.) je član Reda feniksa. Njegovi poslovi vezani uz Red nisu poznati, a zna se samo da je jedan od tek nekolicine članova Reda koji nisu poginuli ili izgubili razum tokom ratovanja s Voldmeortom i njegovim sljedbenicima. U obnovljenom je Redu njegov zadatak bio da u Ministarstvu magije čuva Proročanstvo. Smrtonoše su tada na njega bacili kletvu Imperius pa je bio prisiljen provaliti u Odjel tajni. Uhvatio ga je čuvar iz Ministarstva magije i proveo je šest mjeseci u Azkabanu.

## Emmeline Vance 
**Emmeline Vance** je vještica koja je bila dio straže koja je Harryju pomogla da pobjegne od Dursleyjevih. Tokom ljeta 1996. zarobili su je i ubili smrtonoše koji su se koristili informacijama Severusa Snapea. 

## Ostalo 
* Dumbledoreova Armija

Kategorija:Harry Potter